Josefine Mutzenbacher

Josefine Mutzenbacher oder Die Geschichte einer Wienerischen Dirne von ihr selbst erzählt (Esperante: Josefine Mutzenbacher aŭ La historio de viena prostituitino de ŝi mem rakontita) estas erotika romano anonime aperinta en Vieno en 1906. Malgraŭ tio, ke neniu aŭtoro iam ajn depostulis la aŭtorecon, jam en ĝia tempo estis atribuita al Felix Salten aŭ Arthur Schnitzler de la bibliotekistoj de la Universitato de Vieno. Tamen, lastatempa analizado de la stilo indikas, ke la aŭtoro probable estis Ernst Klein.

La verko rakontas la historion de Josefine kaj ŝiaj fratinoj kaj amikinoj, la plejparto neplenaĝaj, kaj ilia seksuma inicado. La lingvo de la romano estas tute eksplicita. Per kredeblaj rakontoj pri la seksumaj spertoj el la retrospektiva vidpunkto de la infanino, ĝi kompilas plejeble ĉiujn seksumajn tabuojn, de infana prostituado kaj incesto ĝis grupa seksumado aŭ midzado. Ankoraŭ nun la libro estas unu el la plej vendataj de eŭropa seksuma literaturo.

Kategorio:Fikciaj amoristinoj
Kategorio:Romanoj pri pedofilio